ຊຸກຍູ້ການພົວພັນແລກປ່ຽນລະຫວ່າງປະຊາຊົນ ຫວຽດນາມ-ອາເມລິກາ
ຕອນບ່າຍວັນທີ 13 ມິຖຸນາ, ຢູ່ຮ່າໂນ້ຍ, ທ່ານ ຫງວຽນເຕີມຈຽນ ປະທານສະມາຄົມ ຫວຽດນາມ-ອາເມລິກາ ທີ່ຂຶ້ນກັບສະຫະພັນບັນດາອົງການຈັດຕັ້ງມິດຕະພາບ ຫວຽດນາມ ໄດ້ຕ້ອນຮັບຄະນະຜູ້ແທນຄູ່ອາຈານ, ນັກຮຽນໂຮງຮຽນມັດທະຍົມ George School (Newtown, ລັດ Pennsylvania, ອາເມລິກາ) ນຳໂດຍ ອາຈານ Cheryl Ann Mellor ຄະນະລວມມີສະມາຊິກທັງໝົດ 11 ທ່ານ ພວມຢ້ຽມຢາມ ແລະ ທັດສະນະສຶກສາຢູ່ຫວຽດນາມ ແຕ່ວັນທີ 12 ຫາ 27 ມິຖຸນາ 2017.
(ພິທີຕ້ອນຮັບ)
ໃນພິທີຕ້ອນຮັບ, ທ່ານ ຫງວຽນເຕີມຈຽນ ປະທານສະມາຄົມຫວຽດນາມ-ອາເມລິກາ ໄດ້ຕ້ອນຮັບໄວໜຸ່ມອາເມລິກາ ທີ່ມາສຶກສາຊອກຮູ້ກ່ຽວກັບປະເທດຊາດ, ປະຊາຊົນຫວຽດນາມ ເພື່ອຊ່ວຍໃຫ້ໄວໜຸ່ມອາເມລິກາເຂົ້າໃຈໄດ້ເຈດຕະນາດີຂອງປະຊາຊົນຫວຽດນາມ ໃນວຽກງານຊຸກຍູ້ການພົວພັນ, ພິເສດແມ່ນໃນຂົງເຂດການສຶກສາ, ເສດຖະກິດ, ການຄ້າ, ຊ່ວຍເຫຼືອມະນຸດສະທຳ, ພັດທະນາການຮ່ວມມື, ຕ່າງຝ່າຍຕ່າງມີຜົນປະໂຫຍດ.
(ແຫຼ່ງຄັດຈາກ VOV)